A Sunshine Travel utazási iroda

szoftvere

### Név: Kasza Eszter (Backend), Böszöri Barbara Eszter (UI)

### Neptun-kód: OMS15U, IAPW0K

### Tantárgy: Szoftvertechnológia II.

Félév: 2017/2018 2.félév

A cél a Sunshine Travel utazási iroda megrendeléseket kezelő szoftverének, illetve az ezt nyilvántartó adatbázisának elkészítése, amelyet az utazási irodában dolgozó ügyintézők fognak használni a mindennapi munkájuk során. A szoftverrendszernek grafikus felhasználói felületet kell nyújtani a felhasználóknak.

A szoftver lehetővé teszi az utazási iroda számára a szakmai munkájának menedzselését: az utazások megtervezését, időbeli ütemezését, az utazási ajánlatok tartalmának szerkesztését, az utak idegenvezetőhöz rendelését, megmutatja az idegenvezetők időbeosztását, segíti az ügyfélállomány karbantartását, az irodához befutó megrendelések kezelését.

A szoftverben az ügyféladatok, utazások, megrendelések és az iroda idegenvezetőinek nyilvántartására és kezelésére lesz lehetőség. Emellett még a saját iroda adatait is megtekinthetjük, szerkeszthetjük.

A fent felsorolt adatokat külön oldalakon tekintheti meg a felhasználó, ahol az alábbi funkciók lesznek elérhetőek:

* Új ügyfél/út/megrendelés/stb. Felvétele
* Meglévő adatok szerkesztése
* Ügyfél/út/megrendelés/stb. Törlése
* Minden adat kilistázása és
* Keresés.

A szoftverbe beépítésre kerülnek az iroda által igényelt funkciók, mint például az utak minimum és maximum létszámának ellenőrzése, leadott megrendelések esetén az ügyfél útlevél érvényességének ellenőrzése.

Mindezek mellett a felhasználónak lehetősége nyílik olyan statisztikai adatok grafikus megjelenítésére, amelyek reális képet adnak az iroda szakmai tevékenységeiről, és segítik a jövőbeli tevékenységek tervezését.